Laura Vandervoort

Laura Dianne Vandervoort (Toronto, 1984ko irailaren 22a) Kanadako aktorea da. Kanadako Instant Star telesailean egin zen ezagun eta ondoren zientzia fikziozko Smallville eta V telesailetan hartu zuen parte.

Biografia

Gaztaroa 
Vandervoort Toronton jaio zen. Ama kanadarra eta aita herbeheretarra du. Jaio ondorengo asteetan meningitisez gaixotu zen eta medikuek bizitzeko itxaropenik eman ez zioten arren aurrera atera zen. Gaztetan oso kirolaria zen eta futbolean, karatean (2. mailako gerriko beltza), saskibaloiean, tenisean, gimnasian eta beisbolean aritu zen.

13 urtekin egin zuen debuta aktore lanetan eta Kanadan egindako haurrentzako beldurrezko telesailetan aritu zen, Goosebumps eta Are You Afraid of the Dark? saioetan hain zuzen ere.

Ibilbide profesionala 
Hainbat telesailetan gonbidatu gisa aritu ondoren CTV kateko Instant Star telesaileko protagonista bihurtu zen 2004an eta lau denboraldi iraun zituen telesailak. 2007an Smallville telesailean Supergirl-en papera egiteko aukeratua izan zen. 7. denboraldian ohiko aktorea izan zen eta hurrengo denboraldietan atal bakan batzuk egin zituen.

2009an V telesailean agertu zen Lisaren papera eginez. Saioko protagonistetako bat izan zen, Anna buruzagiaren alaba baitzen.

2014 eta 2016 artean Bitten telesaileko protagonista izan zen eta 2016an Supergirl telesailean agertu zen, baina oraingoan haren etsaiaren paperean, Indigo/Brainiac 8 hain zuzen ere.

Filmografia

Filmeak

Telebista

Erreferentziak

Kanpo estekak 
 Aktorearen IMDBko fitxa irakurgai 

Torontoarrak
Kanadako aktoreak